《从广雅尚书登采石矶彭杨祠》
清代·郑孝胥

大江东去意何如，暂驻旌旗上碧虚。祠庙云霄依太白，山川风物比南徐。

料量筋力艰虞际，总揽英才感慨馀。不信乖崖久閒地，吴民遮看老尚书。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。